OpenLLM-France/wikimedia huggingface dataset:
# Ibilaldia 2013

Ibilaldia 2013 ibilaldiaren 35. edizioa izan zen, 2013. urtean egin zena eta Asti Leku ikastolak antolatu zuena.
Edizioa 2013ko maiatzaren 26an (igandea) ospatu zen jaia.

## Historia eta antolakuntza

Ibilaldiaren 2013ko edizioa Asti Leku ikastolak antolatu zuen. Portugaleteko ikastolak antolatutako bigarren ibilaldia da. Lehendabizikoa 1982ko maiatzaren 16an izan zen, 4. edizioa.
Kherau musika taldeak egin zuen edizioaren abestia. Euskaltzaleek emandako erantzuna oso ona izan zen.

### Ibilbidea

Ibilaldiaren edizio honen ibilbidea Ezkerraldetik egin zen. Portugalete, Sestao eta Santurtzi herrietatik pasa zen eta ibilaldirako Sestaoko tunel historiko bat ireki egin zen, urteetan zehar itxia egon zena.

## Aurkezpena

2013ko edizioa 2012 uretan zehar aurkeztu zen, Txus Bilbao buruan.

## Antzezlana (2012-2013)

Ibilaldiaren 2013ko edizioak antzezlan batekin egin zuen aurkezpena. Antzezlana Fernando Valgañón antzerki-zuzendariak zuzendu zuen eta Asti-Leku ikastolako antzerki-taldeak antzeztu zuen.
Antzezlana 2012ko azaroaren 29an aurkeztu zen Bilboko Kafe Antzokian.

## Erreferentziak

* ↑ (Gaztelaniaz) Rosa, Tamara de la. (2013-03-01). «Asti Leku pone banda sonora a la nueva edición del Ibilaldia» Deia (Noiz kontsultatua: 2022-12-07).
* ↑ (Gaztelaniaz) EFE. (2013-05-27). «Satisfacción de Asti-Leku por la respuesta al Ibilaldia» El País ISSN 1134-6582. (Noiz kontsultatua: 2022-12-07).
* ↑ (Gaztelaniaz) «La ikastola Asti-Leku subraya 'el ambiente perfecto' del Ibilaldia» EITB (Noiz kontsultatua: 2022-12-07).
* ↑ (Gaztelaniaz) «La ikastola Asti-Leku de Portugalete destaca la participación de "miles de euskaltzales"» El Correo 2013-05-27 (Noiz kontsultatua: 2022-12-07).
* ↑ (Gaztelaniaz) rosa, Tamara de la. (2013-05-17). «Un Ibilaldia de 7,5 kilómetros allanará las cuestas del euskera en Ezkerraldea» Deia (Noiz kontsultatua: 2022-12-07).
* ↑ (Gaztelaniaz) «El Ibilaldia recupera el antiguo túnel del tren minero de Galdames» El Correo 2013-04-23 (Noiz kontsultatua: 2022-12-07).
* ↑ (Gaztelaniaz) Tele7. (2020-01-29). «Sestao insta a Diputación a que incorpore el Túnel de Galdames a la red foral de bidegorris» Tele7 (Noiz kontsultatua: 2022-12-07).
* ↑ Amaya, Nagore Ares. «Ibilaldia, Ezkerraldeko aldapak leunduz» Berria (Noiz kontsultatua: 2022-12-07).
* ↑ «Portugaleteko Asti Leku ikastoleak 'Aldapa leunduz' lemapean antolatuko dau 2013ko Ibilaldia» bizkaie.biz (Noiz kontsultatua: 2022-12-07).

## Kanpo estekak

* Ibilaldia
* Datuak: Q115626809
# Ibilbide Luzeko Europar Bidezidorrak

Ibilbide Luzeko Europar Bidezidorrak Europan dauden bidezidorren sarea da. Hainbat herrialdetako Ibilbide Luzeko (GR) bidezidorren arteko loturak osatzen ditu, eta seinaleztatutako ibilbideen proposamena osatzen dute, seinaleztapen hori arautzen duen araudi berean oinarrituta. Bidezidorren Europako Elkartearen eskumena da, sarearen ezaugarriak arautu eta zehazten baititu.

## Bidezidorrak

* E-1: Ipar lurmuturra (Norvegia) - Scapoli (Italia).
* E-2: Stranraer (Eskozia) - Niza (Frantzia).
* E-3: Istanbul (Turkia) - Santiago de Compostela (Espainia).
* E-4: Tarifa (Espainia) - Kreta (Grezia).
* E-5: Punta du Raz (Frantzia) - Verona (Italia).
* E-6: Botniako Golkoa (Finlandia) - Alexandropolis (Grezia).
* E-7: Idanha-a-Nova (Portugal) - Nagylak (Hungaria).
* E-8: Cork (Irlanda) - Mezek (Bulgaria).
* E-9: San Vicente lurmuturra (Portugal) - Narva-Jνesuu (Estonia).
* E-10: Rügen (Alemania) - Tarifa (Espainia).
* E-11: Deventer (Herbehereak) - Polonia eta Lituaniaren arteko mugaraino.
* E-12: Kroazia - Italia - Frantzia - Espainia - Eslovenia

## Ikus, gainera

* Ibilbide luzea
* Ibilbide laburra
* Tokiko bidezidorra
* Bide berdea
* Bizikleta bidea
* Mendi-ibili
* Zeharkaldi
* Bide
* Bide berde
* Bidegorri
* Errepide
* Mendi-bide
* Oinezko bide
* Bidezidor kirol
* Done Jakue bidea

## Kanpo estekak

* Gipuzkoako Mendi Ibilbideak
* Estatu frantseseko eta Belgikako GRak
* Ibiltarien Europar Federazioa
* Estatu frantseseko oinezko ibilbideen federazioa
* Belgikako GRak
* Datuak: Q849854
* Multimedia: European long-distance paths / Q849854
# Ibilbide labur

Ibilbide laburrak, PR siglaz ere ezagunak, landan eta mendian txangoak egiteko 10km-50km bitarteko bidezidorrak dira, homologatu eta seinaleztatuak.

## Ikus, gainera

* Ibilbide luzea

## Kanpo estekak

* Datuak: Q11698842
# Ineos Grenadiers

Ineos Grenadiers (UCI kodea: IGD), 2010-2019 bitartean Team Sky eta 2019tik 2020ra Team Ineos, Erresuma Batuko txirrindulari taldea da, UCI WorldTeam lizentzia duena.

## Historia

Team Sky 2010. urtean jaio zen Erresuma Batuan. Aurretik pistako talde indartsu bat zuten. 2019an, Ineos britainiar enpresa petrokimikoak Sky taldea erosi zuen. 2020ko Frantziako Tourra hasi baino lehen, egungo izena hartu zuen. Bradley Wiggins, Christopher Froome, Geraint Thomas eta Egan Bernal izan dira taldekiderik garrantzitsuenetako batzuk.

## 2023ko taldea

oharra: Thymen Arensman

## Erreferentziak

* ↑ Roglicek irabazi du Tirreno-Adriatikoa, erlojupekoan. Berria, 2019ko martxoak 20, CC BY-SA 4.0, berria.eus (Noiz kontsultatua: 2023-7-7).

## Kanpo estekak

* Webgune ofiziala
* Datuak: Q200009
* Multimedia: Team Ineos / Q200009
# Inertzia-bolante

Inertzia-bolantea inertzia erabilita energia biltzeko balio duen asmakizun mekanikoa da. Inertzi bolanteek euren biraketa abiadura aldatzeko erresistentzia dute eta horrek abiadura mantentzen laguntzen du indar momentua aldakorra denean, adibidez pistoietan oinarritutako motor batean.
Inertzi bolanteak erabilgarriak izan daitezke ere elektrizitatea erabili behar duten esperimentuetan, sare-publikoan dagoen elektrizitateak piko ezberdinak izan ditzakeelako. Azken urteotan inertzi bolanteak ikertzen dihardute ibilgailu eta zentraletan erabiltzeko, energia gordetzeko sistema onak izan baitaitezke.

## Fisika

Inertzi bolante batean bildutako energia zinetikoaren formula hau da:
    $E_{k}={\frac {1}{2}}\cdot I\cdot \omega ^{2}$
non
    $\omega$ abiadura angeluarra den eta
    $I$ biraketa ardatzarekiko masak duen inertzia momentua den.
Momentu horiek kalkulatzeko hainbat formula daude:
* Zilindro solido batentzat: $I_{z}={\frac {1}{2}}mr^{2}$,
* Pareta fineko zilindro batean: $I=mr^{2}\,$,
* Pareta ez-fineko zilindro batean: $I={\frac {1}{2}}m({r_{1}}^{2}+{r_{2}}^{2})$.

## Erreferentziak

* ↑ J. M. Campillo Robles, Z. Muneta, Inertzia-bolanteak: nola metatu energia biraketan, Elhuyar, Zientzia eta Teknologia (2017-10-19): http://aldizkaria.elhuyar.eus/gai-librean/inertzia-bolanteak-nola-metatu-energia-biraketan/]

## Kanpo estekak

* Datuak: Q183576
* Multimedia: Flywheels / Q183576
# Ines Artajo Ayesa

Inés Artajo Ayesa (Iruñea, Nafarroa Garaia, 1956) nafar kazetaria da. Diario de Navarrako zuzendaria izan zen 2006 urtetik 2021 urtera.

## Biografia

Iruñean jaio zen, eta haurtzaroa Uxuen (Nafarroa) igaro zuen, aita Udaleko idazkaria baitzen herrian, eta hantxe bizi izan zen hamaika urtera arte. Nafarroako Unibertsitatean Informazio Zientzietan lizentziatu zen 1979an.

## Kazetari ibilbidea

Hogei urterekin Diario de Navarra egunkarian bekadun gisa iritsi zen. 43 urtez egon zen Nafarroako egunkarian, 2021eko irailean erretiratu zen arte. Bere kazetaritza-ibilbidean, Nafarroako gizarteko dozenaka pertsonari elkarrizketa sakonak egin zizkien, hainbat arlotakoak: politika, medikuntza, zuzenbidea, kirola, kultura. Kronika politikoaz ere arduratu zen.

### Zuzendari

2006ko urtarrilaren 1ean Diario de Navarraren zuzendaritza hartu zuen, Julio Martínez Torresen ordez. Urte haietan, egunkariaren eta haren edizio digitalaren eraldaketaren buru izan zen, irakurleen behar berrietara egokituz; ETA erakunde terroristaren mehatxuari aurre egin zion; Covid-19 pandemiari aurre egin zion, erredakzioaren eta Nafarroako egunkariaren atalen egitura egoera berri horretara egokituz; eta egunkariaren edizio inprimatua berritu zuen, 2022ko urtarrilean beste errotatiba bat eskuratuta.
2021eko irailaren 23an jubilatu zen Diario de Navarrako zuzendaritzaren buru, eta ordura arte zuzendariordea lanetan aritu zen Miguel Ángel Riezuk ordezkatu zuen.

## Monografia

* Entrevistas con Navarra al fondo: personas y momentos, Pamplona, Ediciones y Libros, 2003, 419 or. ISBN 8496197093.

## Sariak

* 2022an Luca de Tena saria.

## Erreferentziak

* 1 2 G. Mora, Jaime. (27 de abril de 2022). Inés Artajo: «Los periódicos regionales somos imbatibles a la hora de aportar proximidad». Madrid, 43 or..
* ↑ Redacción. (3 de enero de 2006). Nueva directora del Diario de Navarra. .
* ↑ Rubio, Jesús. (28 de abril de 2022). Inés Artajo, exdirectora de ‘Diario de Navarra’, recibe el premio Luca de Tena. Pamplona, 44-45 or..
* ↑ Redacción. (3 de enero de 2006). La periodista Inés Artajo Ayesa, nueva directora de Diario de Navarra. Pamplona.
* ↑ Redacción. (24 de septiembre de 2021). Miguel Ángel Riezu, nuevo director de ‘Diario de Navarra’. Zaragoza.
* ↑ Andrés Trapiello, Inés Artajo y Emilio Morenatti, premios Mariano de Cavia, Luca de Tena y Mingote. La Coruña 29 de abril de 2022.
* Datuak: Q106602180
# Ineni

Ineni, Antzinako Egiptoko arkitekto eta ofizial (chaty) bat izan zen, K.a. 1510 ingurutik K.a. 1470 arte. Egiptoko XVIII. dinastiako bost faraoirentzat (Amenofis I.a, Tutmosis I.a, Tutmosis II.a, Tutmosis III.a eta Amenofis II.a) eraikin eta monumentu ugari diseinatu eta antolatu zituen. "Amonen aletegien administrari" kargua ere izan zuen aipaturiko lehen lau erregealdietan.
Ineni, familia aristokratiko batetik dator, arkitekto bezala, bere enkarguak, Amenofis I.aren garaian hasiz, faraoi honek, Karnakeko Amonen tenplua handitzeko aukeratu zuelarik. Tutmosis I.arentzat diseinatzen jarraitu zuen, baina, Hatshepsuten erregealdian, arkitekto berri batek, Senenmutek, erreginaren mesedea lortuko zuen, agian, Hatshepsutek enkargatutako eraikinak gainbegiratzen eta beste eraikin batzuetan aholkulari izaten jarraituko zuen arren.

## Eraikinak

Inenik, Tutmosis I.aren proiektu ugari diseinatu zituen, Karnakeko tenpluan, tenpluko "Gela Handia" nabarmenduz, zedro zurez eginiko pasabide hipostilo bat, Tutmosis I.ak hiksoen aurka lortutako garaipena ospatzeko. Laugarren eta bosgarren pilonoak, zenbait patio eta estatua ugari ere diseinatu zituen.
Erregeen Haraneko lehen errege hilobia proiektatu zuen.
Bere hilobia, Abd el-Qurnan dago, non lorategien diseinuagatik zuen interesa ikusten den, urmaeldun lorategi bihurtutako bere baratza ederraren marrazkiak erakutsiz. Bere hilobiaren hormetan, goxoki aipatzen du Hatshepsut, eta erreginaren izena ezabatua edo ordezkatua izan ez zen eraikin urrietako bat izan zen, beharbada, Ineniganako errespetuagatik.
* Datuak: Q1097036
# Inertzia-momentu

Inertzia momentua gorputza osatzen duten partikulen masen eta hauek erreferentzia batekiko (guztientzako bera dena) daukaten posizioaren karratuen biderkadura neurtzen duen magnitudea da. Magnitude eskalarra da. Gorputz horren biratzeko inertzia da:

## Adierazpen matematikoa

Masadun partikula diskretotako gorputz baten inertzia momentua:
$I=\sum m_{i}{r_{i}}^{2}$
Masa jarraiko gorputz baten inertzia momentua:
$I=\int r^{2}\mathrm {d} m=\int \rho r^{2}\mathrm {d} V$
                      $m\,$: masa
                      $\rho \,$: dentsitatea
                      $V\,$: bolumena

## Jatorria

Kontzeptu hau biraka doan gorputzaren energia zinetikoa neurtzeko erabiltzen da orokorrean. Jakina denez, biraketakoa ez den higiduraren energia zinetikoa kalkulatzeko ${\frac {1}{2}}mv^{2}$ adierazpena erabiltzen da, eta biraka doan gorputzen kasurako ${\frac {1}{2}}I{\omega }^{2}$. $v\,$ abiadura eta $\omega \,$ abiadura angeluarra izanik. Beraz, kasu orokorra, hau da, batera birakako eta irristakako higidura daukan gorputzaren energia zinetikoaren adierazpen matematikoa $E_{k}={\frac {1}{2}}mv^{2}+{\frac {1}{2}}I{\omega }^{2}$ da.

## Gorputz sinpleenen inertzia momentuak

Hainbat gorputz sinpleren inertzia momentuak :
| Itxura | $I$ |
| bere zentrutik pasatzen den ardatzarekiko hagaxkarena | ${\frac {mr^{2}}{12}}$ |
| ardatzarekiko eraztunarena | $mr^{2}\,$ |
| diametroarekiko eraztunarena | ${\frac {mr^{2}}{2}}$ |
| erdiko ardatzarekiko zilindro betearena | ${\frac {mr^{2}}{2}}$ |
| diametroarekiko esferarena | $2{\frac {mr^{2}}{5}}$ |

## Steiner-en formula

Formula edo teorema honek esaten duena hauxe da: gorputzaren inertzia momentua bere masa zentrutik pasatzen den ardatzarekiko $I_{MZ}\,$ dela suposatzen badugu eta beste puntu batetik pasatzen denarekiko $I'\,$ dela.
Kasu honetan $I'\,$, $I_{MZ}\,$ren eta masa osoaren eta bien arteko distantziaren karratuaren arteko batura izango da. Hau da:
$I'=I_{MZ}+Md^{2}\,$

## Bibliografia

* UEUko fisika saila. Fisika orokorra. ISBN 84-8438-045-9

## Ikus, gainera

* Inertzia

## Kanpo estekak

* Datuak: Q165618
* Multimedia: Moments of inertia / Q165618
# Iniciativa per Catalunya Verds

Iniciativa per Catalunya Verds (ICV) edo "Kataluniaren aldeko Ekimena Berdeak" alderdi politiko ekologista eta sozialista kataluniarra da.

## Historia

1987ko otsailaren 23an federazio politikoa sortu zuten "Iniciativa per Catalunya" (IC) izenarekin, hasiera hartan Partit Socialista Unificat de Catalunya (PSUC), Entesa dels Nacionalistes d'Esquerra (ENE) eta Partit dels Comunistes de Catalunya (PCC) alderdiek osatua. Rafael Ribó izan zen garai hartako buruzagi gorena, PSUCen idazkari nagusia zelarik, eta laster barneko taldeen arteko liskarrak piztu ziren eta PCC koaliziotik atera zen.
Lehenengo krisialdi hura baretuta, 1995ean "Iniciativa per Catalunya-Els Verds" (IC-EV) bilakatu zen alderdia, baina berriro barneko ika-mikak pairatu behar izan zituzten.
2000. urtean Joan Saurak Ribó ordezkatu zuen eta 2002an oraingo izena hartu zuten, "Iniciativa per Catalunya Verds" (ICV) alegia.

## Hauteskundeetako emaitzak

2003an ICV eta "Esquerra Unida i Alternativa" (EUiA) Pasqual Maragallek zuzendutako gobernuan sartu zen, PSC eta ERC alderdiekin batera, eta bertan Joan Saura eta Salvador Milà sailburu (conseller) moduan ibili ziren.
2006ko Legebiltzarrerako hauteskundeetan 2003ko emaitzak hobetu zituzten eta 12 legebiltzarkide lortu zituzten guztira, hiru gehiago hain zuzen ere. Joan Saura eta Francesc Baltasar sartu ziren gobernuan, aurreko formula berretsita, José Montilla presidentea zelarik.
Azkenik, 2010ean 10 eserleku Parlamentuan eskuratu zituen 230.824 botoei esker, aurreko hauteskundeetan baino bi gutxiago.
Laburbilduta, 2003tik 2010era 150.000 eta 340.000 boto artean lortu izan ditu koalizioak.

## Kanpo estekak

* (Katalanez)ICVren webgune ofiziala
* Datuak: Q149877
* Multimedia: Iniciativa per Catalunya Verds / Q149877
# Iniidae

Iniidae zetazeoen ordenako familia bat da.

## Taxonomia

Egun, genero bakarra du: Inia hain zuzen ere. Gainera hiru iraungitako genero ditu:
* Inioidea superfamilia
** Iniidae familia
*** †Goniodelphis generoa
**** G. hudsoni
*** Inia generoa
**** Inia araguaiaensis
**** Inia boliviensis
**** Inia geoffrensis
***** I. g. geoffrensis
***** I. g. humboldtiana
*** †Meherrinia generoa
*** †Ischyrorhynchus generoa (syn. Anisodelphis)
**** I. vanbenedeni (syn. Anisodelphis brevirostratus)
*** †Saurocetes generoa (syn. Saurodelphis, Pontoplanodes)
**** S. argentinus (syn. Pontoplanodes obliquus)
**** S. gigas

## Erreferentziak

* ↑ Hrbek, Tomas; Da Silva, Vera Maria Ferreira; Dutra, Nicole; Gravena, Waleska; Martin, Anthony R.; Farias, Izeni Pires. (2014-01-22). Turvey, Samuel T. ed. «A New Species of River Dolphin from Brazil or: How Little Do We Know Our Biodiversity» PLOS ONE 9: e83623. doi:10.1371/journal.pone.0083623. PMID 24465386. PMC 3898917..

## Kanpo estekak

* Datuak: Q54873
* Multimedia: Iniidae / Q54873
* Espezieak: Iniidae
# Iniesta

Iniesta Cuencako udalerria da, Manchuela conquense eskualdean dagoena.
2009ko urtarrilaren 1eko erroldaren arabera 4.685 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q630933
* Multimedia: Iniesta / Q630933
# Ipar Zipreko bandera

Ipar Zipreko Turkiar Errepublikako bandera :
| Erabilera | |
| Proportzioa | 3:2 |
| Erabakia | 1999 |
| Koloreak | Zuria Gorria |
Ipar Zipreko Turkiar Errepublikako bandera Turkiako banderan dago oinarriturik, koloreak alderantzizkaturik eta bi lerro gorri horizontal gehiturik goiko eta beheko aldean. Lehiaketa bidez aukeratu zen. Gaur egun Ipar Zipreko Turkiar errepublikako estatu-bandera da; bandera nazionala, aldiz, Turkiakoa.
1984ko martxoaren 7an errepublikako bandera moduan aukeratu zen, 15/1984 zenbakidun legearen parlamentuko bozketaren ondoren. Haatik, 5. artikuluan zera aipatzen du: "Turkiako banderak segitzen du Zipreko Errepublika Turkiarraren bandera nazional modura".

## Kanpo estekak

* Datuak: Q207518
* Multimedia: Flags of Northern Cyprus / Q207518
# Ipar haizearen erronka

Ipar haizearen erronka hurrengo gauzak izan daitezke:
* Ipar haizearen erronka filma.
* Ipar haizearen erronka telesaila.
# Ipar samiera

Ipar samiera (Davvisámegiella), bereziki, Finlandia, Norvegia eta Suedia herrialdeetan hitz egiten den hizkuntza da. Hiztun gehien dituen sami hizkuntza da, 20.700 lagun inguru; Finlandian 2.000 hiztun daude eta Suedian 5.000-6.000.

## Idazkera

Ipar samiera idazteko Latindar alfabetoaren bertsio zabal bat erabiltzen da:
| А а | Á á | B b | C c | Č č | D d | Đ đ | E e |
| F f | G g | H h | I i | J j | K k | L l | M m |
| N n | Ŋ ŋ | O o | P p | R r | S s | Š š | T t |
| Ŧ ŧ | U u | V v | Z z | Ž ž | | | |

## Erreferentziak

* ↑ Ethnologue 2011.05.31
* ↑ Sámediggi
* ↑ Sápmi

## Kanpo estekak

* Datuak: Q33947
* Multimedia: Northern Sami language / Q33947
# Ipar haizearen erronka (filma)

    Artikulu hau Ipar haizearen erronka izeneko filmari buruzkoa da; beste esanahietarako, ikus «Ipar haizearen erronka».
Ipar haizearen erronka marrazki bizidunetako euskal film bat da, izen bereko telesailean oinarritua. 1991an aurkeztua izan zen Donostiako Zinemaldian euskaraz (Ipar haizearen erronka) zein gaztelaniaz (La leyenda del viento norte).
Juan Bautista Berasategik 1991n Balearenak izeneko film hasi zuen baina ez zuen bukatu eta EPISA ekoiztetxeak Carlos Varela eta Maite Ruiz de Austri zuzendariei bukatzea eskatu zien. Berasategik salaketa jarri eta zuzendari moduan agertzea lortu zuen.

## Argumentua

Oharra: Atal honek istorio osoa edo amaiera argitzen du.
Bi ume euskaldun baleontzi batean Kanadako kostarantz abiatzen dira míkmaq indioen eta euskaldunen arteko adiskidetasuna berritzeko.

## Ahotsak

Euskaraz
* Xabier Eguzkiza: Narratzailea
* Xebe Atencia: Pello
* Asun Iturriagagoitia: Ane
* Luz Enparanza: Watuna
* Xabier Eguzkiza: Galar kapitaina
* Kepa Cueto: Ipar haizea/Atanasio
* Xabier Ponbo: Bakailu
* Aitor Larrañaga: Martin
* Tere Jaioas: Itsasoa
Gaztelaniaz
* Damián Velasco
* Chelo Vivares
* Gonzalo Durán
* Vicente Gisbert
* Isabel Fernández
* María José Castro
* Ángela María Romero
* Amparo Climent
* Teófilo Martínez
* Pedro Sempson
* José Carabias
* Daniel Dicenta
* Eduardo Jover
* José María Martín
Ingelesez
* Sonja Ball: Ane
* Teddy Lee Dillon: Elliot
* Daniel Brochu: Watuna
* A.J. Henderson: Captain Galar
* Terrence Scammell: The North Wind/Athanasius
* Rick Jones: Barnaby
* Richard Dumont: Martin
* Kathleen Fee: The Sea

## Erreferentziak

* ↑ Auñamendi Eusko Entziklopedia. Juan Bautista Berasategi Luzuriaga. .

## Ikus, gainera

* Ipar haizearen itzulera

## Kanpo estekak

* Datuak: Q9019373
# Ipar lurmuturra

Ipar lurmuturra (norvegieraz: Nordkapplatået; ipar samieraz: Davvenjárga) Norvegiako iparraldeko lurmuturra da. Iparraldetik hurbilen dagoen Europako puntutzat jotzen zuten. Ez da izotzgune soila, Golkoko itsaslasterra korronteei esker.
Nordkapp udalerrian dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ 159. araua. Euskaltzaindia (Noiz kontsultatua: 2013-07-04).

## Kanpo estekak

* Datuak: Q4069
* Multimedia: North Cape / Q4069
# Ipar mendebaldeko Mecklenburg

Ipar mendebaldeko Mecklenburg barrutia (alemanez Landkreis Nordwestmecklenburg) Alemaniako Mecklenburg-Aurrepomerania estatuaren ipar mendebaldea hartzen duen eskualdea da. Wismar da hiriburua.

## Geografia

Itsaso Baltikoaren ertzean kokaturik dago eta Lübeck, Schwerin eta Rostock hiriek inguratzen dute. Bi laku handi ere baditu, Schaalsee (23 km²) eta Schwerin aintzira (63 km²), eta uharte bat ere bai, Poel uhartea.

## Hiriak

Bi hiri aske, udalerri bat eta 9 Amt (herrien elkarketa) ditu:

### Hiri askeak

* Grevesmühlen
* Wismar

### Udalerria

* Insel Poel

### Amt-ak

* Dorf Mecklenburg-Bad Kleinen
* Gadebusch
* Grevesmühlen-Land
* Klützer Winkel
* Lützow-Lübstorf
* Neuburg
* Neukloster-Warin
* Rehna
* Schönberger Land

## Kanpo estekak

* (Alemanez) Webgune ofiziala

## Erreferentziak

* ↑ https://www.regionalstatistik.de/genesis/online/?operation=abruftabelleBearbeiten&levelindex=2&levelid=1456209200028&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=171-01-5&auswahltext=%23Z-31.12.2014&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf
# Ipar haizearen itzulera

Ipar haizearen itzulera marrazki bizidunetako euskal film bat da, Ipar haizearen erronka filmaren sekuela. Goya Saria lortu zuen. Barton Filmsek banatu zuen.

## Argumentua

Oharra: Atal honek istorio osoa edo amaiera argitzen du.
Athanasiusek, míkmaq indioen presoak, lurraldea izotzez estaliz itzuli den Ipar Haizea askatzea lortu du. Leinuko ume protagonistak berriz ere gaitzaren aurka ekin beharko diote eta Ipar Haizeaz jabetu naturan armonia ezarri dadin.

## Ahotsak

Ingelesez
* Sonja Ball: Ane
* Teddy Lee Dillon: Elliot
* Daniel Brochu: Watuna
* A.J. Henderson: Captain Galar
* Terrence Scammell: The North Wind/Athanasius
* Rick Jones: Barnaby
* Richard Dumont: Martin
* Kathleen Fee: The Sea

## Erreferentziak

* ↑ Barton Films. Ipar haizearen itzulera: oinarrizko datuak. .
* ↑ Auñamendi Eusko Entziklopedia. Ipar haizearen itzulera. .

## Kanpo estekak

* Datuak: Q21030240
# Ipar hemisferio

Ipar hemisferioa edozein planetaren —baina bereziki Lurraren— iparraldeko erdia da, hau da, Ekuatoretik iparraldera dagoen esfera-erdia.
Lurrari dagokionez, Europa, Ipar Amerika, Erdialdeko Amerika eta ia Asia osoa bertan daude, baita Afrika gehiena eta Hego Amerikako iparraldeak ere.
Munduko biztanleriaren % 90 hor bizi da, eta hemisferiorik aberatsena dela jotzen da, herri industrializatu ia guztiak hortxe baitaude.

## Ikus, gainera

* Hego hemisferio

## Kanpo estekak

* Datuak: Q39061
* Multimedia: Northern Hemisphere / Q39061
# Ipar kanala

Ipar kanala (ingelesez formalki North Channel, eta alternatiboki Straits of Moyle edota Sea of Moyle, eta irlanderaz eta Eskoziako gaeleraz: Sruth na Maoile) Ipar Irlanda ekialdean eta Eskoziako hego-mendebaldean kokatuta dagoen itsasarte bat da. Itsasarte honek Irlandako itsasoa eta Ozeano Atlantikoa lotzen ditu. Zehatzago izatekotan, Eskoziako Mull of Kintyre eta Ipar Irlandako Fair Head lurmuturra eta Rathlin uhartearen arteko itsas eremua da.
Bere zatirik sakonena Beauforteko Dikea (Beaufort's Dyke) izenez ezagutzen da. Itsasartea hainbat ferry zerbitzuek zeharkatzen dute. 1953an Princess Victoria itsasontziaren hondamendi larriaren lekuko izan zen.
Hamarkada ugaritan zehar Ipar Irlandako buruzagi unionistek Ipar kanalaren azpitik trenbide bat gauzatu zedin Erresuma Batuko gobernua presionatzen jardun dute, Ipar Irlanda Erresuma Batuan hobekiago batera bildutzeko asmoz. 2007an Mugak Zeharkatzeko Ikerketa Zentroak (Centre for Cross-Border Studies) 34 kilometro luzera zuen trenbide lotura bat proposatu zuen, bai zubiz nahiz itsaso azpiko tunelez, guzti honen kostua 3.500 milioi libera inguruan egongo zelarik.

## Ikus gainera

* Irlandako itsasoa
* San Jurgi kanala
* Zelta itsasoa

## Erreferentziak

* ↑ Euskaltzaindia. Europako toponimia fisikoa. .
* ↑ http://news.bbc.co.uk/2/hi/uk_news/scotland/south_of_scotland/6958191.stm BBC News Scotland, 2007ko abuztuaren 22a

## Kanpo estekak

* Datuak: Q209113
* Multimedia: North Channel / Q209113